Toni Mollà presenta el seu llibre “Escrits contra el silenci” a Sagunt esta vesprada
08 de juny 2017

![](/media/jcdbedze/79_c_toni-molla.jpg) 

La delegació de Cultura de l'Ajuntament de Sagunt ha programat per a esta vesprada, a les 19.00 hores, la presentació del llibre de Toni Mollà. El periodista i professor de la Universitat de València presentarà el seu nou llibre ''Escrits contra el silenci'', en l'aula 2 del Centre Cultural Mario Monreal.

A l'acte acudiran, a més de l'autor, l'alcalde de Sagunt, Quico Fernández; l'escriptor i periodista, Antoni Gómez; i l'editor, Manolo Gil.

El text, publicat per Vincle Editorial, reivindica l'obra cívica que ha deixat Joan Fuster després de 25 anys de la defunció de l'escriptor valencià. Arreplega textos publicats per Mollà amb referències a l'autor de Sueca, a més d'incloure material inèdit. El llibre també inclou comentaris a propòsit de diferents intel·lectuals que, segons l'autor, han ajudat a difondre l'obra 'fusteriana'.

*   [](http://www.facebook.com/sharer.php?u=https://aytosagunto.es/va/actualitat/toni-molla-presenta-el-seu-llibre-escrits-contra-el-silenci-a-sagunt-esta-vesprada/ "Facebook")
*   [](http://twitter.com/share?url=https://aytosagunto.es/va/actualitat/toni-molla-presenta-el-seu-llibre-escrits-contra-el-silenci-a-sagunt-esta-vesprada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/toni-molla-presenta-el-seu-llibre-escrits-contra-el-silenci-a-sagunt-esta-vesprada/ "Linked In")
*   [](mailto:?body=https://aytosagunto.es/va/actualitat/toni-molla-presenta-el-seu-llibre-escrits-contra-el-silenci-a-sagunt-esta-vesprada/)